gu en en en gu gu gu gu gu gu gu gu gu gu gu gu gu gu gu gu gu gu gu ko gu gu gu gu gu gu gu gu gu gu gu gu gu ko gu gu gu gu gu pt en en es gu en gu en gu en en en en en en en en gu gu gu en gu en gu gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en en gu gu gu gu gu gu gu gu gu gu en en gu gu gu gu gu en en en
૧૦ માઈક્રોફિક્શન વાર્તાઓ (ભાગ ૮) – ડૉ. હાર્દિક યાજ્ઞિક – Aksharnaad.com
11 Jan, 2016  in માઈક્રો ફિક્શન  tagged ડૉ. હાર્દિક યાજ્ઞિક
‘હાઉ ટુ બી પોઝીટીવ’ પુસ્તકના ૫૬ અને ૫૭મા પાનાની વચ્ચે આંગળી રાખી પુસ્તક ખસેડતા રધુભાઇ બોલ્યા.. “તમે ગમે તે કહો, મારો દિકરો સંસ્કારી તો ખરો જ.. આમ છો ફોન ન કરે, પણ એની વર્ષગાંઠે મને અહીં ઘરડાઘરમાં પગે લાગવા ચોક્કસ આવે જ.. બોલો..”
અતિઆધુનિક મંદિરમાં જ આવેલ કેફેટેરિયામાં ફરાળી પિઝા અને સમોસા જેવી ૭૨ વિવિધ ફરાળી વાનગીઓનું લિસ્ટ જોતો હતો ત્યારે જ અંદરના આલિશાન હોલમાં ચાલતા પ્રવચનમાં ગુરુજી કહેતા સંભળાયા, ‘ઉપવાસ એ સંયમ શીખવતી સીડી છે.’
“દાન આપનારે બદલાની અપેક્ષા ન રાખવી બેટા, કોઇપણ પ્રકારના લોભ વગર થાય એને જ દાન કહેવાય.”
હજી બે મિનિટ પહેલા દિકરાને આ શબ્દો કહેતા વિરંચીલાલને અચાનક શું યાદ આવ્યું તો તરતજ વળતો ફોન લગાડિને દિકરાને કહ્યું “રિસિપ્ટ લઇ લેજે ૮૦ જી હેઠળ ટેક્ષ માફી મળશે..”
એક અતિ ધનાઢ્ય વ્યક્તિના સ્વર્ગવાસ બાદ તેમના જીવનના સાવ સાદા પ્રસંગોને કોઇપણ ભોગે પ્રેરણાદાયી બનાવીને ૪૦૦ પાનાનું પુસ્તક લખવા માટે અંકિતને ૩૫,૦૦૦ રુપિયા રોકડા મળ્યા..
અંકિતને આ ફીલ્ડ કમાવા જેવુ લાગ્યું.
ક્લાસની બારી બહાર લહેરાતા પવની સાથે ઝૂમી રહેલ ફૂલોની વચ્ચે કળા કરતા મોરને એકધારી નજરે જોઈ રહેલા દિવ્યમનો કાન મરડીને ક્લાસ ટિચરે ઝબકાવ્યો.
ક્લાસની બારી જોરથી બંધ થઈ અને એટલીજ જોરથી ભવિષ્યને એક ક્રિએટિવ માણસ મળતો મળતો રહી ગયો…
“બોલ જોય, આજે તારી બર્થડે વિશ શું છે?” સવારમાં ઉઠતા જ આંખોના પોપચા બન્ને હાથે દબાવી, પથારીમાંજ નાનકડા રુતુલને મમ્મીએ પૂછ્યુ..
સાવ ભોળા મનથી તેણે કહ્યુ, “હે ભગવાન, એક દિવસ માટે મમ્મી અને પપ્પાનો સ્માર્ટફોન બગડી જાય એટલે એ મારી જોડે વાત કરી શકે.”
“બળ્યું, આ ફેસબુક શું છે?” ૬૦ વર્ષે પહેલીવાર પત્નિએ ટેકનોલોજીમાં રસ લઈને પૂછેલો પ્રશ્ન સાંભળી કાંતિલાલે લેપટોપ ખોલી, સોશીયલ વેબસાઈટના ફાયદા સમજાવ્યા..
વળતી જ પળે સુમનબેન બોલ્યા, “લો, આમા નવુ હું છે. કોણે હું કર્યુ? કોને હું ગમે એવી પંચાત તો અમ રોજ હાંજે ભજન પછી કરિયે છીયે.”
આખુ કુટુંબ આજે સ્તબ્ધ હતું. કાલે રોમાના લગ્નના ગરબામાં અચાનક જ દાદાજીને શું થયુ કે ગાંડાની જેમ નાચવા લાગ્યા. સંયમ અને કડકાઇના પહેરેદાર એવા દાદાજીનું આ વર્તન કોઇના માન્યામાં આવ્યુ નહીં.
કુટુંબ અને મહેમાનોને આ અસમંજસ વચ્ચે મૂકી, ચુપકેથી દાદીને રૂમમાં હાથ ખેંચીને લઇ જઇ દાદા બોલ્યા “જિંદગીમાં આપણને ચેલેન્જ નહીં આપવાની શું? ચલ હવે, શરતની પપ્પી કર..”
હોસ્પિટલની પથારીમાં સૂતા સૂતા અમરતલાલે બાજુવાળા પેશન્ટને બ્રહ્મજ્ઞાન આપ્યું.. “સાલું એવું નથી લાગતું કે ઘણીવાર કેન્સર જ સ્મોકિંગને મટાડે છે…”
વશીકરણ, મુઠમારણ સાથે ૧૦૦% રિઝલ્ટની ગેરેન્ટી આપતા અને જન્માક્ષર જોઇને ક્લાયન્ટનું સચોટ ભવિષ્ય કહી આપતા ગીરીશ પંડિત આજે પોતે સંતાડીને મોકલેલા પ્રેમપત્રનો જવાબ ‘હા’ આવશે કે ‘ના’ એની ચિંતામા હતા.
– ડૉ. હાર્દિક નિકુંજ યાજ્ઞિક
મે ૨૦૧૫માં ૧૦૦ માઈક્રોફિક્શન વાર્તાઓ લખવાનો આગવો કીર્તિમાન બનાવ્યા પછી હાર્દિકભાઈ લાંબા સમયે આજે તેમની દસ માઈક્રોફિક્શન સાથે ઉપસ્થિત થયા છે. તેમની આગવી સર્જનક્ષમતાનો ચમકારો તેમની આ બધી જ વાર્તાઓમાં છે. તો આજે માણીએ તેમની ૧૦૧ થી ૧૧૦ ક્રમની માઈક્રોફિક્શન વાર્તાઓ..
ડૉ. હાર્દિક યાજ્ઞિકની સો માઈક્રોફિક્શનની આ સફરની પહેલાની કડીઓ… Gujarati Microfiction stories
ભાગ ૧, ભાગ ૨, ભાગ ૩, ભાગ ૪, ભાગ ૫, ભાગ ૬, ભાગ ૭
7 thoughts on “૧૦ માઈક્રોફિક્શન વાર્તાઓ (ભાગ ૮) – ડૉ. હાર્દિક યાજ્ઞિક”
Pravin Patel March 23, 2016 at 11:15 AM
૫૬ અને ૫૭ પાના વચ્ચે આન્ગડિ રાખવા નો પ્રયત્ન કરિ જુઓ. સિરિયસલિ
geeta shukla January 11, 2016 at 11:47 PM
ફાઈન્ બધેી વાર્તાઓ બહુ ગમેી
Jigar Mehta January 11, 2016 at 4:52 PM
good approach …. just like gujaratee hyku …. be specific with 5,7,5 length and tell every things
every thing should be in brief in too short method
just require understanding ….
Jaigishya / Jigar Mehta
Jigna January 11, 2016 at 3:57 PM
As always awesome, keep it up and make us proud
મનસુખલાલ ગાંધી January 11, 2016 at 11:24 AM
વાર્તા નંબર ૧૦૬ કેટલી સુંદર છે.
બધી વાર્તાઓ બહુ ગમી.
gopalkhetani January 11, 2016 at 9:09 AM
અદભુત.. ખુબ જ મજા પડી.
Vimala Gohil January 11, 2016 at 8:13 AM
બધી જ વાર્તાઓ કંઈ ને કંઈ માર્મિક ચમકારો આપી જાય છે, તોય તે ૧૦૧ અને ૧૦૫ વધુ ગમી.
હર્દિક ભાઈ અને અક્ષ્રરનાદનો આભાર.
← યાતનાઓનું અભયારણ્ય.. – પેરી બર્જેસ, અનુ. અશ્વિન ચંદારાણા (ભાગ ૮)
ધાર્મિક મહત્વ અને અંધશ્રદ્ધા… – પરમ દેસાઈ →
સર્જન ગ્રૂપનું પ્રથમ ગુજરાતી માઈક્રોફિક્શન પુસ્તક "માઈક્રોસર્જન" મેળવવા અહીં ક્લિક કરો..
અક્ષરનાદ પર પ્રસ્તુત થતી નવી કૃતિઓની ઝલક મેળવો આપના ઈનબોક્સમાં,
આપનું ઈ-મેલ એડ્રેસ લખો...
દિલ્હીનું અનોખું રવિવારી પુસ્તકબજાર.. દરિયાગંજ બુકમાર્કેટ – જીજ્ઞેશ અધ્યારૂ
જીવન અંંતરંગ – લઘુનવલ (ભાગ ૧)
એક ડેટકથા – યામિની પટેલ
પાંચ પ્રસંગકથાઓ – લતા હિરાણી
કરણીનું ફળ – કનુ ભગદેવ
કેટલીક ગઝલરચનાઓ.. – મુકેશ ધારૈયા
એકાંકી “હાલરડું” – બાબુભાઇ વ્યાસ
‘સર્જન’ સામયિકનો પાંચમો અંક – સં. રાજુલ ભાનુશાલી
પદ્યરચનાઓ.. – પારૂલ બારોટ, આરોહી શેઠ, ભાવના મહેતા, અનુજ સોલંકી, કિલ્લોલ પંડ્યા,
ગુજરાતનું કાશ્મીર : ડાંગ – મેહુલ સુતરીયા
Know More ઇન્ટરનેટ (51)
ગુજરાતી વાર્તાઓ પૉડકાસ્ટ (3)
કવિતા, ગઝલ તથા સર્વ પદ્ય (653)
ચાલો ગઝલ શીખીએ (14)
ચાલો સંસ્કૃત શીખીએ (5)
જત જણાવવાનું કે (77)
આવો વાર્તા લખીએ (1)
દોસ્ત મને માફ કરીશ ને (24)
પ્રાર્થના, ગરબા અને ભજન (87)
ગુજરાતી માઈક્રોફિક્શન લીગ (29)
Micro Fiction Competition (13)
Theme based microfiction (1)
લોકમત – ભેટ યોજના (2)
હિન્દી / અંગ્રેજી ગીતો (13)
૨૫૧ ઉપયોગી વેબસાઈટ્સ (2)
Privacy & Cookies: This site uses cookies.
To find out more, as well as how to remove or block these, see here: Our Cookie Policy
© અક્ષરનાદ.કોમ વેબસાઈટ ગુજરાતી સાહિત્યને ઈન્ટરનેટના માધ્યમથી વિશ્વના વિવિધ વિભાગોમાં વસતા ગુજરાતીઓ સુધી પહોંચાડવાનો તદ્દન અવ્યાવસાયિક પ્રયાસ છે.
આ વેબસાઈટ પર સંકલિત બધી જ રચનાઓના સર્વાધિકાર રચનાકાર અથવા અન્ય અધિકારધારી વ્યક્તિ પાસે સુરક્ષિત છે. માટે અક્ષરનાદ પર પ્રસિધ્ધ કોઈ પણ રચના કે અન્ય લેખો કોઈ પણ સાર્વજનિક લાઈસંસ (જેમ કે GFDL અથવા ક્રિએટીવ કોમન્સ) હેઠળ ઉપલબ્ધ નથી. વધુ વાંચો ...
હું, જીજ્ઞેશ અધ્યારૂ, આ વેબસાઈટ અક્ષરનાદ.કોમ ના સંપાદક તરીકે કામ કરૂં છું. વ્યવસાયે મરીન જીયોટેકનીકલ ઈજનેર છું અને પીપાવાવ શિપયાર્ડમાં ઈન્ફ્રાસ્ટ્રક્ચર વિભાગમાં મેનેજર છું. અક્ષરનાદ ગુજરાતી ભાષા સાહિત્ય પ્રત્યેના મારા વળગણને એક માધ્યમ આપવાનો પ્રયત્ન છે... અમારા વિશે વધુ વાંચવા અહીં ક્લિક કરો...
· © 2017 Aksharnaad.com By Jignesh Adhyaru ·